Public procurement notice: Contract Notice
Published: 2021-11-17
Buyer: Svendborg Vand A/S
Country: DK
Contract type: Services
Procedure: Negotiated procedure
CPV classification: 45252126 | 71311000: Civil engineering consultancy services
Estimated value: 45000000 DKK
Submission deadline: 2021-12-17
Award criteria: The most economic tender

Technical requirements: Udbuddet vedrører levering af teknisk rådgivning og bistand i forbindelse med opførelse af Nyt Skovmølleværk på Skovmøllevej 35a, 5881 Skårup (Fyn). Der skal etableres et nyt vandværk til erstatning for det gamle, som er utidssvarende. Det eksisterende (Gl.) Skovmølleværk skal være i fuld funktion i hele anlægsperioden frem til endt indkøring, og kunne serviceres i fuldt omfang ind til endelig omkobling til Nyt Skovmølleværk. Nedbrydning af Gl. Skovmølleværk starter først herefter, parallelt med 1 års drift af Nyt Skovmølleværk. Nærværende opgave udbydes i et partneringsamarbejde på grundlag af de foreliggende indledende tekniske undersøgelser, som skal stå for den endelige optimering, projektering og udførelse. Jf. videre i II.2.4 og i udbudsmaterialets "Tilbudsgrundlaget for Rådgivning", "Beskrivelse og funktionskrav til Nyt Skovmølleværk" samt "Tilbudsversion af Partneringaftale", herunder "Ydelsesbeskrivelse for Rådgiveren".
Nyt Skovmølleværk placeres på Skovmøllevej 35a, 5881 Skårup (landzone) på ca. 15.000 m2 matrikel ejet af Svendborg Vand A/S.
Overbygningen/klimaskærmen skal harmonere med de omkringværende omgivelser (natur: skov, å og marker) og være over terræn. Heri placeres alle procesinstallationer samt al elektrisk udstyr samt bygningsinventar. Processalen etableres som én høj sal. Adgang til processalen sker via personsluse og vare/godssluse. I stueniveau uden for processalen etableres velfærdsforanstaltninger og mandskabsrum. På første sal uden for processalen kan der etableres undervisningslokale med videre.
Der skal etableres en virtual-reality VR3D model i total form, hvor drift- og servicefolk kan vurdere plads- og arbejdsforhold for arbejdet i og ved Nyt Skovmølleværk. Der skal foretages energiberegninger, laves livscyklusperspektivering, og indgå bæredygtighedsovervejelser i projektet.
Lednings- og terrænarbejder samt nedrivning af Gl. Skovmølleværk er med i projektet. Se udbudsmaterialets bilag 2.0.
Nyt Skovmølleværk skal udføres med 2 parallelle vandproduktionslinjer med en indvindingskapacitet på 150-225 m3/timen, en beholderkapacitet på i alt 1600 m3 og en udpumpningskapacitet på op til 375 m3/timen.
De 2 parallelle linjer indeholder råvandsindtag, iltningsanlæg (kompressoranlæg og iltopblandingsanlæg), trykfiltre, rentvandsbeholdere og udpumpningsanlæg, dog med fælles skyllefunktion af trykfiltrene til ét slam/fældningsbassin, samt ventilations-, affugtnings- og nødgeneratoranlæg. Rentvandsbeholdere skal kunne tømmes ved gravitation til kommende LAR-anlæg med overløbsfunktion til nærliggende vandløb og/eller kloakanlæg.
Geotekniske undersøgelser (udbudsmaterialets bilag 7.0) viser intakte senglaciale aflejringer fra 0,3 til 0,9 meter under terræn bestående af ældre ler-, silt- og sandaflejringer. Grundvandsspejlet befinder sig i dag ml. 2,3 og 4,9 meter under terræn ved normal drift af Gl. Skovmølleværk. Det naturlige vandspejl befinder sig ca. 0,6. meter under terræn.
Der forventes direkte fundering - enten i terrænniveau, eller sænket terrænniveau inklusive dræning for begrænsning af bygningshøjden i forhold til omgivelserne.
Anlægsområdet indebærer hensyn til andre interessenter herunder lodsejere med hensyn til støj og trafikale til- og frakørselsforhold, vanskelige, trange forhold ved smal landevej med videre. Større biler, kraner, graveudstyr med videre henvises i størst muligt omfang til byggeplads inden for hegnet for parkering/opstilling. Der skal tages hensyn til driftens daglige adgang til Gl. Skovmølleværk.
Projektet og anlægsarbejderne skal tage hensyn til utilstrækkeligt funderede naboejendomme og forventede undersøgelser for fortidsminder i området i samarbejde med det lokale museum. Se udbudsmaterialets bilag 2.0.
Der udvikles et partneringsamarbejde mellem bygherren, en valgt rådgiver og en valgt entreprenør, inklusive incitamentsaftale for over- og underskudsdeling (udbudsmaterialets bilag 0.1.0). Se også udbudsmaterialets bilag 0.0.
Partneringsamarbejdet etableres efter separate udbud af ydelser for henholdsvis rådgiver og entreprenør, som forventes at være etableret i 4. kvartal 2022.
Parterne i samarbejdet må påregnes at skulle indgå aktivt i dialog med myndigheder og andre interessenter, herunder at nogle dele af løsninger må forventes at skulle udvikles sammen med myndigheder, lodsejere og underleverandører af udstyr. Dette kan påvirke tidsplanen.
Aftalegrundlaget vil være en partneringaftale. Udbud af entreprenørydelsen sker særskilt senere i 2021.

Eligibility requirements: Ansøger skal udfylde en elektronisk eESPD (Fælles Europæisk Udbudsdokument, European Single Procurement Document i elektronisk format) i Mercell. Dette er ansøgers foreløbige bevis (egenerklæring) for, at ansøger ikke er omfattet af udelukkelsesgrunde samt opfylder mindstekrav til egnethed, som er yderligere beskrevet i Udbudsbekendtgørelsens afsnit III.1.2 om Økonomisk og finansiel kapacitet og III.1.3 om Teknisk og faglig kapacitet. Såfremt ansøgeren er en sammenslutning af flere juridiske enheder, eksempelvist et konsortium, eller hvor ansøgeren ønsker at anvende en eller flere underrådgivere / -leverandører, skal de krævede oplysninger / erklæringer afgives for hver enkelt deltager i sammenslutningen i en særskilt eESPD for hver enkelt deltager. Alle deltagere skal opfylde fastsatte minimumskrav til egnethed i det omfang dette er relevant for deres andel af opgaven, og ingen deltager må være omfattet af en udelukkelsesgrund. I givet fald skal den pågældende deltager erstattes. Ansøger skal foruden til eESPD vedlægge sin ansøgning om prækvalifikation den dokumentation, som er beskrevet i Udbudsbekendtgørelsens afsnit III.1.2 om Økonomisk og finansiel kapacitet og III.1.3 om Teknisk og faglig kapacitet.

Award value: 45000000